
  ASOCIAȚIA JUDEȚEANĂ DE FOTBAL BRĂILA

BRĂILA, PARC MONUMENT, STR. KISELEFF

SALA POLIVALENTĂ ,,DANUBIUS”
TEL. 0741120802; FAX 0239615008

E-MAIL: ajfbrăila@yahoo.com
REGULAMENTUL COMPETIȚIEI  CAMPIONATUL – U11 JUDEȚEAN (jucători născuți după 01.01.2016) ediția 2026 – 2027  

      DREPTUL DE JOC, NUMĂRUL JUCĂTORILOR ȘI DURATA JOCULUI             Au drept de joc în competiția U11 jucători (băieți) născuți în anul 2016 și mai mici, maxim 3 jucători născuți după 31 august 2015 și maxim 3 jucătoare (fete) născute în anul 2014 și mai mici, 7v7, 2 reprize x 20min, înlocuiri nelimitate. Terenul de joc – 60m/40m, porți de 5m/2m, minge nr. 4.

Perioada de desfășurare a competiției este 20.09.2026 – 23.05.2027. Competiția se va desfășura sub formă de turneu. Se vor juca două etape în aceeași zi.
Identificarea jucătorilor juniori în competițiile rezervate acestora se face pe baza carnetului de legitimare și a certificatului de naștere (copie) sau pașaportului conform ROAF. Identificarea se mai poate face și în baza carnetului de elev (fotografia trebuie să fie ștampilată de către unitatea școlară iar carnetul de elev trebuie semnat și ștampilat de către directorul unității de învățământ).
      REGULILE JOCULUI ŞI DISPOZIŢIILE TEHNICE
Mingiile ieșite în afara terenului de joc în out de poartă sau prinse de portar cu mâna (în timpul jocului), vor fi repuse în joc, de către portar, numai cu mâna. Dacă portarul nu respectă această regulă arbitrul oprește jocul și dictează repunerea mingei în joc de către portar în mod regulamentar (cu mâna). 
Din out de margine mingea se repune în joc cu mâna. 

Un jucător se află în poziție afară din joc atunci când depășește linia careului aflată la 9 m de linia porții sau linia întreruptă dintre colțurile careului și benzile laterale ale terenului și este mai aproape de linia porții adverse decât mingea cât și de penultimul adversar. 

• La loviturile libere şi la executarea loviturii de la colțul terenului (corner) zidul va fi la 5m. 

• Loviturile de penalty se execută de la 9 m la categoriile. 

• Cartonaş galben – la două cartonașe galbene accumulate de către un jucător, se vor aplica 2 minute eliminare; cartonaş roşu - nu există, copiii trebuie să fie educați în spiritul de Fair-Play și să dea dovadă de sportivitate.
             SITUAȚII SPECIALE (diferențe de scor, eliminări temporare)           
 – În situația în care diferența de scor este mai mare sau egală cu 4 (ex: 4-0/6-2) se procedează astfel: Echipa care conduce/care are avantaj, nu va mai putea marca gol decât din interiorul careului advers (în situația în care se va marca din afara acestuia, golul nu va fi validat iar balonul va fi repus în joc de către echipa adversă din interiorul careului propriu)           
– În situația în care diferența de scor este mai mare sau egală cu 6 (ex: 6-0/8-2) se procedează astfel: Echipa care conduce/care are avantaj, nu va mai putea marca gol decât din interiorul careului advers cu condiția ca toți jucătorii echipei (exceptând portarul) să se afle în jumătatea terenului advers (în situația în care se va marca nerespectând această regulă, golul nu va fi validat iar balonul va fi repus în joc de către echipa adversă din interiorul careului propriu)         
 – În situația în care diferența de scor este mai mare sau egală cu 9 (ex: 9-0/11-2) se procedează astfel: Echipa care conduce/care are avantaj, nu va mai putea marca gol decât din interiorul careului advers, cu condiția ca jucătorul care marchează să lovească mingea fără preluare, și decât dacă toți jucătorii echipei (exceptând portarul) se află în jumătatea terenului advers (în situația în care se va marca nerespectând această regulă, golul nu va fi validat iar balonul va fi repus în joc de către echipa adversă din interiorul careului propriu)           
 DISPOZIŢII  FINALE
Baremul de arbitraj + transportul sunt suportate în mod egal de ambele echipe la fiecare joc. Asistența medicală este asigurată la fiecare joc de echipa gazdă.

Programarea jocurilor se face în scris pe grupul de what’s app, până cel târziu miercuri în fiecare săptămână sau cu cel puțin 72 de ore înainte de joc, dacă se joacă în cursul săptămânii.

În anunțul jocului veți preciza terenul, ziua și ora programării.

SUCCES TUTUROR PARTICIPANȚILOR!
